# Tasks – HTML og CSS- oppvarming

**Hensikt:** Friske opp grunnleggende HTML og CSS.

## Teori og testing av diverse grunnleggende HTML og CSS

I denne delen skal du få en bedre forståelse for diverse begreper og teknikker i HTML og CSS. Du bør også teste noen av teknikkene i HTML-fil for å få praktisk forståelse for dem. Noen av spørsmålene er også fine å diskutere i gruppe.

1. Hva er og brukes HTML til?
2. Hva er og brukes CSS til?
3. Hva er forskjellen mellom en container-tag og en selvlukkende tag?
4. Hva er «Box Model»?
5. Hva er forskjellen mellom color og background-color?
6. Når bruker man CSS id og når bruker man CSS class?
7. Hva er en CSS-regel (engelsk: CSS rule), og hva er oppbygningen av en CSS-regel?
8. Hvorfor bruker man alt-attributtet i bilder?
9. Hvordan fungerer rgb()?
10. Hvordan fungerer rgba()?
11. Hva er :hover til?
12. Hvilke semantiske struktur-tager har vi i HTML5 (ett eksempel er <header>)?

## Praktisk

I denne oppgaven trenger du å gjøre bruk av diverse teknikker for å gjenskape det som vises på skjermbildet nedenfor med HTML og CSS. Det må ikke være identisk og man kan selv vurdere ting som avstand mellom elementer, farger o.a. For denne oppgaven fokuser på at det skal være brukbart på mobilbredde. Nettlesere har innebygget «mobilemulator»/ «responsive design mode» som gjør at man kan velge typiske mobilbredder.

**HTML-elementer:** article, h3, img, p, a.

**CSS-egenskaper:** width, margin, padding, font-family, background-color, border, display, text-align, text-decoration, color, transition (hvis ønsker animasjon ved hover) osv.

